«Qishloqqurilishbank» Sirdaryo mintaqaviy filialida 81 ming yevro miqdoridagi xorijiy valutadagi qalbaki pul aniqlangan. Mazkur holat bo‘yicha hujjatlar tegishli tartibda rasmiylashtirilib, qonuniy baho berish maqsadida viloyat IIBga taqdim qilingan. «Ayni paytda mazkur holat bo‘yicha jinoyat ishi ochilgan va surishtiruv-tergov ishlari olib borilmoqda. Holat yuzasidan surishtiruv-tergov ishlari yakunlangach, qo‘shimcha ma’lumotlar e’lon qilinadi», deyiladi xabarda. Avvalroq, Sayxunobod tumanidagi mahallalardan birining kotibi «Asakabank» mas’ullari bilan til biriktirib, fuqarolar nomiga ularning xabardorligisiz kredit olganligi haqida xabar berilgan edi.